“Soliq maslahati milliy standarti (2-sonli SMMS) “Soliq maslahati bo‘yicha hisobot tuzish va mijozga (ishonch bildiruvchiga) taqdim etish tartibi”ni tasdiqlash to‘g‘risida”gi buyruqqa o‘zgartirish va qo‘shimchalar kiritish haqida

O‘zbekiston Respublikasining “Soliq maslahati to‘g‘risida”gi Qonuni 13-moddasiga muvofiq buyuraman: 
 1. O‘zbekiston Respublikasi moliya vazirining 2012-yil 28-maydagi 44-son “Soliq maslahati milliy standarti (2-sonli SMMS) “Soliq maslahati bo‘yicha hisobot tuzish va mijozga (ishonch bildiruvchiga) taqdim etish tartibi”ni tasdiqlash to‘g‘risida”gi buyrug‘iga (ro‘yxat raqami 2375, 2012-yil 28-iyun) (O‘zbekiston Respublikasi qonun hujjatlari to‘plami, 2012-y., 26-27-son, 299-modda) ilovaga muvofiq o‘zgartirish va qo‘shimchalar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. Buyruqning nomi va 1-bandi “soliq maslahati bo‘yicha hisobot” degan so‘zlardan keyin “va soliq maslahatchilari tashkilotining xulosasini” degan so‘zlar bilan to‘ldirilsin.
 2. Milliy standartda:
 a) nomi va 1-band “soliq maslahati bo‘yicha hisobot” degan so‘zlardan keyin “va soliq maslahatchilari tashkilotining xulosasini” degan so‘zlar bilan to‘ldirilsin;
 b) 9-band quyidagi tahrirda bayon etilsin:
 “9. Hisobotning har bir beti soliq maslahatini amalga oshirgan soliq maslahatchisi tomonidan imzolanadi, hisobot soliq maslahatchilari tashkiloti rahbarining imzosi va mazkur tashkilotning muhri bilan (muhr mavjud bo‘lgan taqdirda) tasdiqlanadi.”;
 v) quyidagi tahrirdagi III1 va III2 boblar bilan to‘ldirilsin:
 “III1 bob. Soliq maslahatchilari tashkilotining xulosasi
 121. Soliq maslahatchilari tashkilotining xulosasi (keyingi o‘rinlarda xulosa deb yuritiladi) soliq maslahatchilari tashkilotining soliqlar va boshqa majburiy to‘lovlarni hisoblab chiqarish, to‘lash, soliq solish bilan bog‘liq bo‘lgan obyektlarni aniqlash va hisobini yuritish to‘g‘risidagi fikrini o‘z ichiga oluvchi yozma shaklda ifodalangan hujjatdir.
 Xulosa hisobot asosida tuziladi.
 122. Xulosa erkin shaklda tuziladi va majburiy tartibda quyidagilarni o‘z ichiga olishi lozim:
 nomi — “Soliq maslahatchilari tashkilotining xulosasi”;
 mijozning (ishonch bildiruvchining) manzili, nomi yoki F.I.O.;
 tuzilayotgan xulosaga asos bo‘lgan hisobot sanasi;
 shartnomani bajarishda ishtirok etgan soliq maslahatchisi(lari) to‘g‘risida ma’lumotlar (F.I.O., soliq maslahatchisi sertifikatining raqami va berilgan sanasi).
 123. Xulosada soliq maslahatchilari tashkilotining shartnoma predmeti bo‘yicha asoslangan fikri aniq bayon etilishi kerak.
 III2 bob. Xulosani tuzish va mijozga (ishonch bildiruvchiga) taqdim etish
 124. Xulosa soliq maslahatchisi (soliq maslahatchilari), soliq maslahatchilari tashkilotining rahbari tomonidan imzolanishi va mazkur tashkilotning muhri bilan (muhr mavjud bo‘lgan taqdirda) tasdiqlanishi kerak.
 125. Xulosa mijozga (ishonch bildiruvchiga) shartnomada belgilangan muddatlarda shaxsan olib borib berish, pochtadan buyurtma xat orqali yoki elektron hujjat tarzida taqdim etiladi.”;
 g) IV bobning nomi quyidagi tahrirda bayon etilsin:
 “IV bob. Hisobot va xulosaning mazmuni uchun javobgarlik”;
 d) 16-band “hisobot” so‘zidan keyin “va xulosa” degan so‘zlar bilan to‘ldirilsin.